ועדת הפנים ואיכות הסביבה, כנסת 17, פרוטוקול מספר 117, 2007-02-19 10:00

אופיר פינס-פז: בוקר טוב, אני מתכבד לפתוח את ישיבת ועדת הפנים והגנת הסביבה.

אופיר פינס-פז: נעסוק היום בתקנות בדבר ישיבות המועצה כפי שהגיש לנו שר הפנים.

אופיר פינס-פז: הגברת בוטרמן, אולי תציגי באופן כללי את הרציונאל, למה יזמתם אותם ולאחר מכן אנחנו נעבור לסעיפים עצמם.

מרגלית בוטרמן: התקנון לא עבר שינויים מהותיים במשך תקופה מאד ארוכה למרות השינויים שחלו גם בפקודת העיריות וגם בסדרי ההתנהלות.

מרגלית בוטרמן: היו המון עתירות בעניינים שונים שקשורים לתקנון ושבאמת צריכים הסדרה.

מרגלית בוטרמן: עשו את בצורה מאד יסודית, בדקו מה שקורה בכנסת, ובמידת הצורך לקחו משם סעיפים ועשו התאמה כשהרעיון לאפשר למשל לכל חבר מועצה לדבר, להביע את דעתו בעניין מסוים שקשור בעבודת המועצה.

מרגלית בוטרמן: בתקנות האלה עבדנו בשיתוף פעולה עם נועה בן אריה ואחז בן ארי, נציגי הרשויות המקומיות ואנחנו מבקשים שתאשרו אותם.

אופיר פינס-פז: יש הערה מקדמית?

2321: למען הפרוטוקול, אני מבקש לברך אותך בשמי ובשם ארגון חברי המועצות למינוי שלך, מאחל לך הצלחה, והצלחה לשלטון המקומי.

2321: מה שאני רוצה לומר כהערה ראשונה, שמשרד הפנים הכין סט של תקנות, שיש בהם המון דברים שלדעתי הם שליליים.

2321: אני יכול רק להגיד דבר אחד, שחברי מועצות עירוניות, שהם בסופו של דבר הגוף המרכזי של מועצת עירייה, אף אחד לא מתייעץ.

2321: לא באו איתי, אם חבריי, עם מישהו בדברים, ואמרו, אנחנו רוצים לעשות את זה, מה דעתכם?

2321: מה אתם חושבים?

2321: האם יש לכם הערות, האם יש לכם הצעות לשפר את זה?

2321: אולי זה כל כך מושלם שלא צריך לשפר?

אופיר פינס-פז: אתם לא חלק מהמרכז לשלטון מקומי.

2321: אנחנו לא חלק מהמרכז לשלטון מקומי, אנחנו לא מקבלים לעולם הזמנה לאיזשהו דיון, אנחנו לא שותפים בשום קבלת הכרעות, הניסיון האישי שלי - - -

אופיר פינס-פז: זאת אומרת המרכז לשלטון מקומי הוא רק של ראשי הרשויות?

2321: ראשי רשויות וסגני ראשי רשויות שהם חברי מועצה.

2321: אני רוצה לציין שפניתי כמה פעמים לעדי אלדר ולאגמון, מנכ"ל המרכז לשלטון המקומי, ושלחתי לו את ההערות שלנו לחוק הרשויות המקומיות שעוד טופל בזמנך כשר הפנים, ולא קיבלתי שום תגובה.

2321: אנחנו רוצים לשתף פעולה, אנחנו רוצים שהרשות המקומית תעבוד כמערכת, לא בדיוק כמו הכנסת, אבל בכל זאת מערכת פרלמנטארית מסוימת של שיתוף פעולה בין ראש הרשות המקומית, בין הסגנים לבין חברי המועצה.

2321: אבל, לא סופרים אותנו, אנחנו לא קיימים.

2321: עכשיו שולחים לי, שלושה ימים לפני הדיון, את החומר, ואני צריך להתייחס אליו.

2321: אחז בן ארי שהוזכר כאן הוא היועץ המשפטי של עיריית תל-אביב, הוא אמנם עוזב עכשיו כי הוא קיבל הצעה מסוימת - - -

כל פעם שהוא מגיע לוועדת הפנים הוא עוזב למשהו אחר.

2321: הוא גם קולגה, גם יורשי בתפקיד אז אני לא רוצה להגיד שום מילה, אבל אני צריך לציין שבכל החודשים האלה, וזה בוודאי לקח חודשים כשהכינו את זה, אף אחד לא בא אלי ואמר, אנחנו רוצים לשנות את הקונספציה של שלושה חברי מועצה .

2321: לכן אני מבקש, לאפשר לנו או לשבת עם אנשי משרד הפנים או להכין תזכיר מפורט על הסעיפים שנראים לנו סעיפים שאפשר לקבל, כי גם אנחנו רוצים לשפר.

2321: העניין הזה שהוזכר כאן שחברי מועצה יכולים לדבר כמו נאום מהמקום שהונהג בכנסת, אנחנו כבר מקיימים בעיריית תל אביב כבר שנתיים וזה הוכנס לכאן לדעתי בטעות בסוף הדיון ולא בתחילת הדיון, אבל זה כבר עניין טכני.

אופיר פינס-פז: אגב, גם בכנסת זה לא בתחילת הדיון.

הוא מדבר על נאומים בני דקה.

2321: מדובר על הנאום בן דקה מהמקום שכל חבר כנסת יכול להגיד מה שהוא רוצה.

2321: הנהגנו את זה בעיריית תל-אביב בהצלחה.

רוצים לבטל את זה בכנסת.

2321: אנחנו נבטל את זה עשר שנים אחרי זה, אנחנו תמיד מפגרים אחר הכנסת.

2321: אני מבקש אדוני היושב ראש, לאפשר לנו ולהכין לנו איזושהי הצעה, ולא לקבל על השולחן תורה ולהגיד, זוהי התורה ראה וקדש.

אופיר פינס-פז: תגובת משרד הפנים.

מרגלית בוטרמן: אני מבינה שעיקר הטענה של חבר הכנסת לשעבר וחבר המועצה בהווה מר וירשובסקי היא כנגד זה שחובת ההתייעצות לא קוימה.

מרגלית בוטרמן: אני מצטערת להגיד שאני לא מכירה את הפורום שהוא היו"ר שלו.

אופיר פינס-פז: זה מצער מאוד, את זה אני אומר גם כשר פנים לשעבר.

מרגלית בוטרמן: את האיש אנחנו מכירים אבל לא את הפורום.

מרגלית בוטרמן: לא אני זאת שליוויתי את התהליך כולו, אבל אנסה לברר.

אופיר פינס-פז: בוועדה הזו לא יהיה דיון על השלטון המקומי בלי שהפורום הזה מוזמן.

אופיר פינס-פז: בכל דיון על כל נושא, אפילו על החסה בשטחים, הם מוזמנים.

מרגע זה אני מודיע לחברי המועצות שלנו להתמודד על התפקיד שם.

שדרגת אותם עכשיו.

אחז בן ארי: התקנון הזה הוא פרי של יוזמה שאני התחלתי בה לפני חמש שנים.

אחז בן ארי: זה נעשה בגלל הניסיון שלי במועצה.

אחז בן ארי: הרבה חורים הרבה אי בהירויות, דברים שצריך היה לתקן מבחינת הפיקוח של המועצה על הנעשה בעירייה.

אחז בן ארי: שנה שלמה בערך, עבודת המטה הייתה רק בתוך עיריית תל-אביב לפני שיצאתי למרכז השלטון המקומי והרחבנו את המעגל.

אחז בן ארי: למיטב זכרוני, לפחות פעם אחת העברתי נוסח שכמעט היה בשל לפרסום, היו עוד תיקונים קטנים, אבל העברתי את זה לפי בקשתו של מר וירשובסקי.

אחז בן ארי: כך שעל זה שלא הייתה בכלל התייעצות לא הייתי חותם על זה.

לא הבנתי, מי היוזם של השינוי הזה?

אחז בן ארי: היוזם באופן מקורי, הייתי אני ואני לוקח על עצמי את הקרדיט, בתור היועץ המשפטי של עיריית תל-אביב.

ואז מה קרה?

אחז בן ארי: עשינו את עבודת המטה, כל ההתייעצויות, בתוך עיריית תל-אביב, עם חברי המועצה, עם עזר, עם וירשובסקי, חברים אחרים.

2321: אני לא זוכר...

אחז בן ארי: חמש שנים זה הרבה זמן.

2321: לכן אני לא זוכר דבר כזה.

אופיר פינס-פז: וירשובסקי לא יושב כאן כעיריית תל-אביב.

אופיר פינס-פז: לא על התקן הזה אתה פה.

מתי חברו לעניין מרכז השלטון המקומי ומשרד הפנים?

אחז בן ארי: לפני שנתיים, אולי קצת יותר הגענו למשרד הפנים ואז זה מתגלגל שם.

אחז בן ארי: במשרד הפנים זה אצל היועצת המשפטית של משרד הפנים אילנה ועבר ליהודה זמרת.

אחז בן ארי: לקח הרבה זמן הרבה מעבר למה שהיה צריך להקדיש לזה.

אחז בן ארי: רוב ההוראות הם ניסוח מחודש של התכנים שהיו קודם עם שיפורים מסוימים דווקא בכיוון של וירשובסקי ולא הפוך.

אחז בן ארי: אבל היושב ראש יחליט איך לנהוג.

חנניה ויינברגר: הקמנו ועד פעולה של מספר חברי מועצה לעניין זה, הייתי פעיל מאד יחד עם וירשובסקי בארגון, אבל פרשתי, זה קורה גם במשפחות הטובות.

חנניה ויינברגר: בשבת ראיתי ראיון שלך בנושא הפרוטוקולים.

אופיר פינס-פז: מי יושב ראש הפורום שלכם, של חברי מועצות עירוניות.

2321: זה מורכב מכמה חברי מועצה, אני ביניהם.

אופיר פינס-פז: למה אתם לא בוחרים בצורה מסודרת את הארגון שלכם?

2321: אנחנו פועלים מתוך חוסר אמצעים טוטאלי ומתוך אותה בעיה שרודפת חברי מועצה כבר כמה עשרות שנים.

2321: אנחנו לא מקבלים שום תמורה.

2321: חבר מועצה נותן את כל מה שהוא עושה בשביל המועצה בזמנו החופשי בלי לקבל תמורה.

2321: אז בנוסף לזה להעמיס את העניין של ועד ופעילות?

יעקב מרגי: אני מציע שחברי המועצה ילמדו מהם.

2321: אדוני היושב ראש, הכנו תזכירים - - -

אופיר פינס-פז: הבנתי שאתם לא מאורגנים.

2321: אנחנו לא מאורגנים כעמותה, עבדנו יחד, אבל אני מוכן גם לשאול את חברי, האם דנו איתו על ספר הדינים?

חנניה ויינברגר: קראתי את הראיון איתך בנושא הפרוטוקולים.

אופיר פינס-פז: קראתי.

חנניה ויינברגר: אז אפשר לזכות אותך.

חנניה ויינברגר: בגלל זה ביקשתי לבוא לנושא הפרוטוקולים.

חנניה ויינברגר: מה שעו"ד וירשובסקי אמר, המצב הרבה יותר חמור.

חנניה ויינברגר: מרכז השלטון המקומי מייצג לא רק את ראשי העיר והסגנים אלא יש לו עוד 25 ארגונים של יועצים משפטיים, מנהלי אגפים, מהנדסים וכו'.

חנניה ויינברגר: רק מקום אחד נפקד מהם ואלה חברי המועצה ואנחנו לא נתמכים על ידי המרכז לשלטון מקומי.

חנניה ויינברגר: לא רק זה, מרכז השלטון המקומי כותב לראש העיר, אתה תשלם לפי סקאלה מסוימת עבור מהנדס, דמי חברות בארגון.

חנניה ויינברגר: ..

חנניה ויינברגר: מצבנו הרבה יותר חמור.

אופיר פינס-פז: אני מסכים איתכם.

אופיר פינס-פז: אתם עושים שגיאה קשה, אבל זה לא לדיון היום.

הצעה לסדר.

מה שהעלית, אני לא הייתי מעז להעלות אותו.

אני מציע, אם אתה מוכן לעניין, לקיים דיון אמיתי, שוועדת הפנים צריכה לקיים אותו, על מעמדם של חברי המועצות, להביא את משרד הפנים, את מרכז השלטון המקומי ונציגות שתהווה בסיס אמיתי לנציגים בכל הארץ.

האם מרכז השלטון המקומי ומשרד הפנים, לאור העובדה שחברי המועצות לא מקבלים שכר, אבל הציבור בחר אותם, והם צריכים למלא את תפקידם, האם הם צריכים להיות חלק מהמרכז לשלטון המקומי?

האם המרכז לשלטון המקומי מייצג רק את ראשי הערים ולא מייצג את חברי העיריות?

האם צריך לתת להם אמצעים כדי להתארגן?

הם חלק מהעניין, נבחרי ציבור, מאותו יום שנבחרו ראשי הערים לפי החוק.

אופיר פינס-פז: חבר הכנסת גפני, קודם כל ההצעה שלך היא הצעה ראויה.

אופיר פינס-פז: אני רוצה לדעת שיש דבר אמיתי שנקרא חברי מועצות במובן הארגוני.

אופיר פינס-פז: פעם הייתי בכנס שלהם שהיה כנס מאד מרשים והשאלה אם היה אחרון, לכן אני שואל את השאלות.

אופיר פינס-פז: אנחנו לא רוצים ליצור דברים באופן מלאכותי.

אופיר פינס-פז: אני חושב שאם תבוא פנייה לפחות של 50 חברי מועצות, שזה לא הרבה, אלי, כיושב ראש ועדת הפנים, בכתב, שמבקשת לקיים דיון כזה בעקבות היוזמה של חבר הכנסת גפני, אני אקים את הדיון, אני חושב שהיא צריכה לבוא מלמטה ולא מהכנסת.

אופיר פינס-פז: יכול להיות שזה רק עניין של וירשובסקי ושל חנניה, ואם זה מעסיק רק אותם, שאני מאד מעריך אותם , זה עדין לא מספיק מכריע בעיני כדי לייצר דינאמיקה.

אופיר פינס-פז: אם זה מעסיק חברי מועצה בכל הארץ והדבר הזה בנפשם, וזה מה שאני חושב, אז אני מבקש שהדבר הזה יבוא מלמטה עם פנייה מסודרת של כמה עשרות חברים שיגיעו שהגיע הזמן לבחון את מערכות היחסים על כל המשתמע מזה.

חנניה ויינברגר: בכנס שהיית נוכחת לדעת עד כמה.

אופיר פינס-פז: נוכחתי, ולאחר מכן הכול שקע.

אופיר פינס-פז: אני מציע שנתקדם.

2321: אני בהחלט מקבל את האתגר, את הכפפה שהנחת לפנינו.

2321: אני לא חושב שהמספר 50 צריך להיות מספר קונסטיטוציוני.

2321: אבל מספר ניכר, וגם ממקומות שונים בארץ.

אופיר פינס-פז: מה שתביאו, תביאו.

שרה מרום-גולן: זו לא בעיה

חנא סוייד: בהקשר של תיקון חוק העיריות, צריך לבחון אותו גם בהיבט הזה.

יעקב מרגי: יישר כוח, הערה במקום.

אופיר פינס-פז: בהחלט.

אופיר פינס-פז: מי מציג את התקנות?

שרה מרום-גולן: הגשתי הצעת חוק בקשר לתשלום לחברי מועצה.

אופיר פינס-פז: אני חושב שזו הצעת חוק ראויה.

שרה מרום-גולן: זה עוד לא עבר קריאה.

אופיר פינס-פז: בחוק העיריות זה קיים.

אופיר פינס-פז: אני יודע שמשרד הפנים יזם את זה.

אופיר פינס-פז: זה היה ובוטל.

חנא סוייד: הוטלה, לא בוטלה.

שרה מרום-גולן: גם בקשר לפתיחת הועדות המקומיות.

שרה מרום-גולן: שר הפנים אמר לי שיש הצעה של משרד הפנים, הוא מצרף את ההצעה שלי להצעה של משרד הפנים וזה ילך יחד לאישור, ככה ששתי ההצעות האלה כבר בדיון.

שרה מרום-גולן: מה שצריך לעשות זה לכנס את חברי המועצה, ולראות מה הם מבקשים, מה הטענות שלהם.

שרה מרום-גולן: אינני חושבת שמכל כך הרבה מועצות זו בעיה להשיג 50 קולות.

אחז בן ארי: אני רוצה להזכיר, לאור דברים שנאמרו כאן, כי ההצעה היא הצעתו של שר הפנים.

אחז בן ארי: אם היו נותנים לראשי עיריות לכתוב את זה היינו נמצאים במצב אחר, זה לא נשלח לראשי העיריות ואגב, אני בטוח שיש להם הסתייגויות.

אחז בן ארי: הדבר טופל על ידי משפטים בכוונת מכוון בשביל לשמור על האיזון הנאות, וכן על יעילות ישיבות המועצה, שמירת זכויות המיעוט וכמובן ערכי דמוקרטיה.

מה הבעיות שעומדות ביסוד?

אופיר פינס-פז: אמרה היועצת המשפטית, לייצר סדר וניקיון.

נועה בן אריה: בהתאמה לרוח תקופה.

אופיר פינס-פז: נצטרך לעשות עבודה יסודית ולעבור סעיף סעיף.

למען השקיפות אני רוצה להגיד שדברתי אתך בטלפון ושאלתי אם אתה עומד לאשר את זה ואמרת לי שלא.

אופיר פינס-פז: אני לא חושב שנסיים את זה היום.

שלחתי את התיקון הזה לחברי המועצות ואני מבקש שהם יגיבו.

אופיר פינס-פז: לא נסיים את זה היום אבל אני חושב שחבל שלא נתקדם.

אחז בן ארי: 1.

אחז בן ארי: הגדרות בתקנון זה- "ישיבה"- ישיבה מן המניין וישיבה שלא מן המניין.

אחז בן ארי: כל חודש צריך לקיים ישיבה מן המניין אבל ניתן לקרוא לישיבות נוספות שהן לא מן המניין.

אחז בן ארי: "מועצה ממונה" –ועדה למילוי תפקידי ראש העירייה והמועצה או למילוי תפקידי המועצה בלבד כאמור בסעיף 143 (א) רישה לפקודה.

אחז בן ארי: "רכז ישיבות המועצה" – עובד עירייה שראש העירייה הטיל עליו את ביצוע תפקידי הרכז על פי תקנון זה בנוסף לתפקידו האחרים, בין באופן כללי ובין לישיבה מסוימת.

אחז בן ארי: זה בעל תפקיד חדש, מה שהיה מזכיר המועצה.

נועה בן אריה: מכיוון שהתפקיד של המזכירים הולך ונמוג.

אופיר פינס-פז: למה אתם לא מכנים את זה מזכיר מועצה?

נועה בן אריה: היום התפקיד של מזכיר מועצה הולך ומתמעט.

נועה בן אריה: נעשו מספר תיקונים לפקודת העיריות במהלך השנים שהחליפו את מעמד המזכיר וחייבו מינוי של מנכ"ל.

נועה בן אריה: אין הגדרה נפרדת למזכיר ישיבות מועצה.

נועה בן אריה: לכן מצאנו לנכון להחליף את הגדרת המזכיר.

נועה בן אריה: מה שכן יש, יש יושב ראש מועצה.

נועה בן אריה: היום, על פי הפקודה הקיימת יושב ראש מועצה ממונה על פי סעיף 131 רק במקום שיש מינימום של חברי מועצה.

אופיר פינס-פז: אני רוצה להציע בנושא הרכז כמה דברים, קודם כל שיהיה עובד קבוע בעירייה, לא מישהו שראש המועצה הביא אותו עכשיו, עובד עירייה, אם זה עונה, זה עונה.

אופיר פינס-פז: לא מישהו מטעם, אלא שייהנה מאמון חברי המועצה.

אופיר פינס-פז: עובד העירייה מצידי, צריך להיות עובד די בכיר, סטטוטורי, ברמה של מנהל אגף, זה תפקיד שמתווסף.

מרגלית בוטרמן: חוץ מחינוך, אין עובד סטטוטורי ברמה של מנהל אגף, סטטוטורי זה מזכיר, גזבר, מנכ"ל, יועץ משפטי.

אופיר פינס-פז: אז לא סטטוטורי, אבל עובד ברמה של מנהל.

בנימין כהן: שקיים בפועל שלא יחייב תקן חדש.

אופיר פינס-פז: הדבר השני שאני רוצה לומר, האם כדאי שראש העירייה יאשר את המינוי הזה במועצת העיר?

אופיר פינס-פז: או שיביא לידיעת מועצת העיר?

התשובה כן.

שרה מרום-גולן: רצוי מאוד.

בנימין כהן: למה צריך אישור מליאה, זה ראש עיר מטיל על עובד עירייה.

אופיר פינס-פז: קודם כל זה ברור שראש העיר מטיל, ורק ראש העיר.

אופיר פינס-פז: אבל אני רוצה שהוא יהיה אדם שראש העיר יידע שהוא מקובל על כולם.

אופיר פינס-פז: אז כשאני אומר שהוא צריך לקבל אישור זה אומר שזה סוג של מינוי שכולם מסכימים לו או שברור שהוא לא איש פוליטי כזה או אחר.

חנא סוייד: מה ההגדרה של התפקיד הזה?

אופיר פינס-פז: מרכז של המועצה, מרכז טכני.

חנא סוייד: למה להוציא את זה מהמזכיר?

בנימין כהן: למה הוא צריך אישור?

בנימין כהן: להביא לידיעת המליאה והמועצה כן, אבל אישור ייתן לו מעמד מיוחד.

אופיר פינס-פז: הוא לא צריך להיות המזכיר של ראש העיר.

חנא סוייד: על פי החוק, מזכיר המועצה הוא שאחראי על זימון ישיבות המועצה אז אי אפשר לשנות את החוק.

יעקב מרגי: בעיריות שיש מנכ"ל עירייה אין מזכיר עירייה?

נועה בן אריה: זה בוטל במסגרת תיקון.

בנימין כהן: או מזכיר או מנהל.

יעקב מרגי: ההערה של היושב ראש מקובלת עלי, הייתי מתפשר בין אישור או הודעה למועצה.

אני רוצה להביע את עמדתי, אני תומך בעמדה שלך.

מה התפקיד שאתם מציעים?

מזכיר, מנכ"ל.

אתם מציעים בתקנון הזה לעגן את הנושא של מי שירכז את ישיבות המועצה.

ישיבות המועצה הן ישיבות שיושבים שם גם קואליציה וגם אופוזיציה, חברי מועצה מכל הסיעות.

זה שלראש העיר יש מעמד על זה ברור לחלוטין.

אין אפשרות למנות מרכז שינהל את ישיבות המועצה, ישלח את ההזמנות, יעשה את כל הדברים ללא ראש העיר, זה חד משמעי ועל זה אין ויכוח.

אבל, אם המשמעות של העניין שרק ראש העיר ממנה אותו והוא רק צריך להודיע על כך, משמעות העניין שהוא איש של ראש העיר לכל דבר ועניין.

ברצותו ממנה, וברצותו מסלק.

ברגע שיש רוב חברי מועצת העיר שמעוניינים בדבר מסוים ומבקשים מהרכז, הרכז יעשה מה שראש העיר אומר לו.

אני מדבר על הצד הקיצוני, אני לא מדבר על רוב ראשי הערים שהם אנשים ישרים.

אופיר פינס-פז: זה לא קשור ליושר, זה קשור להגינות.

על כל פנים זה ברור לחלוטין שאם לא מטפלים בעניין הזה ומשאירים את המצב הארכאי שהיה עד היום, בסדר, אבל אם אנחנו מתחילים לטפל בזה, חשוב שנטפל בזה באופן יסודי ולדון על כל התקנון הזה כי צריך לתת מעמד לחברי המועצה.

אגב, לפי הערכתי, אתם תשמעו פה מחברי הוועדה ומיושב ראש הוועדה על חיזוק מעמדם של חברי המועצה מכיוון מעמדם הלך ונחלש מאז חקיקת החוק של בחירה ישירה לראשות עיר, שהתכוונו לדבר אחד ובעצם פגעו באופן אנוש בחברי המועצות.

היום אנשים טובים לא רוצים ללכת לזה, אין שכר, ראש העיר ממילא עושה מה שהוא רוצה, אז מגיעים אנשים בדרג נמוך יותר מלבד אנשים שהם באמת אידיאולוגים, כמו מרדכי וירשובסקי או חנניה ויינברגר.

כמה יש עוד כאלה?

רק שניים הגיעו לוועדה.

לכן דעתי שצריך לחזק את מעמדם, והוא צריך לאשר את זה בישיבת מועצת העיר.

אם אכן רוצים לשנות את מעמדו צריך לעשות את זה באישור מועצת העיר.

אופיר פינס-פז: הוא חושב שבמקום שיש מזכיר, זה לא מסוג הדברים שאפשר לקחת את זה.

אופיר פינס-פז: זו שאלה משפטית.

אחז בן ארי: המזכיר נולד רק בתקנון הזה.

אופיר פינס-פז: מזכיר מועצה.

אחז בן ארי: בפקודת העיריות בעצמה אנחנו יודעים שיש מזכיר אנחנו לא יודעים מה הוא עושה.

אופיר פינס-פז: לא, בפקודת המועצות המקומיות?

אחז בן ארי: המקום היחיד בו פגשנו את העובד הזה זה בתקנון הזה.

אחז בן ארי: כיוון שזה הוחל על מנכ"ל אז יש מנכ"ל ויש רכז של ישיבות מועצה.

חנא סוייד: אני רוצה לשאול איך זה משפיע על צו המועצות המקומיות?

נועה בן אריה: כרגע זה לא משפיע הכוונה היא להחיל.

חנא סוייד: במועצות מקומיות זה עולם אחר

נועה בן אריה: מן הסתם שר הפנים יכול להחיל בלי אישור מועצה.

חנא סוייד: בצו המועצות המקומיות יש שם הגדרה של תפקיד המזכיר והמזכיר הוא זה שמזמן את ישיבות המועצה.

חנא סוייד: מעבר לזה, מזכיר המועצה, העניין של זימון ישיבות זה לא עניין טכני בלבד.

חנא סוייד: מזכיר המועצה גם אחראי על ביצוע החלטות שמתקבלות בישיבות המועצה.

חנא סוייד: לכן אם אנחנו מדברים על מרכז, העניין הוא לא רק לשלוח את ההזמנה אלא גם לעקוב, לכן זו פונקציה רצינית.

אופיר פינס-פז: אני מסכם את הפרק הזה.

אופיר פינס-פז: אנחנו לא מצביעים.

אופיר פינס-פז: רכז המועצה יהיה אדם בכיר, מנהל אגף, לא יהיה איש מלשכת ראש העיר והוא יובא לאישור המועצה, כך אני אביא את זה להצבעה.

אופיר פינס-פז: לסעיף הבא: ישיבות המועצה.

אחז בן ארי: 2.

אחז בן ארי: ישיבות המועצה המועצה תקיים ישיבות מן המניין וישיבות שלא מן המניין, הכול כמפורט בתקנון זה.

אחז בן ארי: 3.

אחז בן ארי: זימון המועצה לא תתכנס לישיבה אלא על פי הזמנה בהתאם לפרק הרביעי.

אופיר פינס-פז: מה זה אומר סטטוס קוו?

היות ויושב ראש הוועדה בעד סטטוס קוו אז נמשיך הלאה.

אופיר פינס-פז: אני לא פחות בעד הסטטוס קוו ממך.

אופיר פינס-פז: הלוואי והייתי מערער על הסטטוס קוו כמוך.

אחז בן ארי: 4.

אחז בן ארי: מספר ישיבות.

אחז בן ארי: המועצה תקיים ישיבה מן המניין (בפרק זה – ישיבה) אחת לחודש לפחות, אך רשאית היא להחליט שלא לקיימה בשני חודשים של השנה.

אופיר פינס-פז: זה שזה קיים זה לא אומר שאנחנו לא נשנה אם זה לא קיים.

אופיר פינס-פז: אם זה בחוק, זה מצב נתון למה לא לקיים חודשיים בשנה?

בנימין כהן: יש את תשרי וניסן, אני מכיר את זה.

אופיר פינס-פז: אני מוכן ובתנאי שתתקיימנה לפחות 12 ישיבות בשנה.

אופיר פינס-פז: זה מקובל.

יעקב מרגי: מקובל.

מרגלית בוטרמן: יש רשויות שלא מצליחות לעמוד בעשר ישיבות.

בנימין כהן: הנוסח הוא שהמועצה רשאית בחודשים האלה לא לקיים.

בנימין כהן: אפשר לקיים.

היושב ראש מציע להשאיר את זה ובתנאי שיהיו 12 ישיבות בשנה.

אופיר פינס-פז: אני כולל גם את הישיבות שלא מן המניין.

מציע היושב ראש, ואני מצטרף אליו, שישיבות מן המניין צריכות שיתקיימו אחת לחודש, רשאית המועצה שלא לעשות בשני חודשים בשנה אבל היא חייבת לעשות 12 ישיבות.

מרגלית בוטרמן: אולי אפשר לוותר על זה?

מרגלית בוטרמן: לא בשבילנו, פשוט בשביל חברי המועצה.

מרגלית בוטרמן: היות ולא סופרים את מספר הישיבות שלא מן המניין, אני חושבת שזה יכביד על חברי המועצה, לא עליי.

שיתפטרו אם לא רוצים לעבוד.

יעקב מרגי: מתי בעשור האחרון הודח חבר מועצה?

שלא ייבחרו.

עיריית תל אביב מנהלת מדינה, אני לא מדבר על ירושלים שמנהלת את העולם, שלא תתקיימנה ישיבות מועצה אחת לחודש?

תני לראש העיר לנהל הכול כמו שריף, כמו בארצות הברית, אבל בוא נחליט את זה בחוק.

אופיר פינס-פז: לא שווה כזה ויכוח אמוציונאלי.

אחז בן ארי: אני רואה שכשהמועצה מחליטה לא לקיים ישיבה בחודש יש אווירת חופש.

אופיר פינס-פז: לכן אנחנו משאירים את האפשרות לא לקיים חודשיים, אנחנו מבינים שזה דבר שהשתרש אבל אנחנו מבקשים להשלים במקום אחר, בימים יותר אינטנסיביים של עבודת עירייה.

אופיר פינס-פז: מדובר על פקודת העיריות לא על המועצות המקומיות, אם אלו ישובים גדולים אין סיבה לא לקיים בכל עירייה במדינת ישראל 12 ישיבות בשנה.

ומה עושים עם המועצות?

אופיר פינס-פז: זה לא פה.

אופיר פינס-פז: מדוע הדבר הזה לא מותאם למועצות המקומיות?

מרגלית בוטרמן: למיטב זכרוני, צו המועצות המקומיות לא נדרש אישור של ועדת הפנים אז יכול להיות שרצו שאחרי שיהיה נוסח מאושר, תהיה התאמה.

אופיר פינס-פז: תרשמי לך את זה ואני מבקש לקבל תשובה ממך או מיהודה זמרת או מהשר, מה בכוונתו לעשות בנושא המועצות המקומיות בהנחה שאנחנו נאשר את הבקשה שלו לעיריות וגם על המועצות האזוריות, השאלה אם רוצים לשנות.

אופיר פינס-פז: גם בעיריות יש, הם רוצים לשנות זה כל העניין.

בנימין כהן: הם לא רוצים לשנות, הם רוצים להסדיר את הישיבות.

אופיר פינס-פז: הם מוסדרות, מה זה מערב פרוע?

אופיר פינס-פז: הכול מוסדר, ויש הצעה לשינויים.

אופיר פינס-פז: אני מבקש לדעת האם השר מתכוון, בהנחה שנאשר את מה שאתם מביאים בפנינו בצורה כזו או אחרת, האם בכוונתו של השר להחיל את השינויים הללו גם על המועצות המקומיות וגם על המועצות האזוריות.

אופיר פינס-פז: אני מבקש על זה תשובה בכתב.

אחז בן ארי: 5.

אחז בן ארי: מועד ישיבות.

אחז בן ארי: תוך חודשיים מיום היבחרה, תחליט המועצה על המועד הקבוע לישיבותיה ובלבד שלא יהיה ביום המנוחה השבועי או בערב יום המנוחה השבועי של חבר מחברי המועצה זולת אם הסכימו כל חברי המעוצה אחרת, עד שתחליט המועצה על מועד קבוע לישיבותיה, יתקיימו הישיבות ביום רביעי הראשון לכל חודש בשעה 18:00.

מה זאת אומרת "זולת אם הסכימו כל חברי המועצה אחרת"?

אופיר פינס-פז: מה הבעיה עם יום רביעי?

אופיר פינס-פז: נראה לי יום מצוין.

מרגלית בוטרמן: בנוהל הקודם זה היה יום חמישי וזה לא טוב כי זה היה ערב יום שישי.

אופיר פינס-פז: יום חמישי זה לא טוב, ביום חמישי זו ישיבה שאתה מחליט שהיא חשאית כי העיתונות המקומית יוצאת ביום שישי והיא סגורה ביום חמישי ואתה בעצם מסרס, אפשר לסגור את הטלוויזיה בכנסת.

אופיר פינס-פז: לכן יום רביעי זה יום ראוי וזה בסדר גמור.

מה זה "זולת אם הסכימו כל חברי המועצה אחרת"?

למשל מה יקרה אם יחליטו כל חברי המועצה בעיר יהודית טהורה, אין שם חברי כנסת שאינם יהודים, ומחליטים להתכנס בשבת?

יעקב מרגי: זה יכול לקרות רק במועצה יהודית.

יעקב מרגי: אני מאמין שחברינו מהישובים הערביים יכבדו את זה.

יש דבר שיכול להיות ששמו אותו מבלי משים.

יש יום מנוחה שבועי, וביום המנוחה השבועי, זה יכול להיות יהודים או ערבים, ביום זה באו חברי המועצה ואמרו בנצרת, שם חברי המועצה ערבים חילוניים.

אופיר פינס-פז: מה איכפת לך שהם מקיימים ישיבה?

אכפת לי, אני צריך לאשר את זה.

בנימין כהן: כתוב במפורש שלא ביום המנוחה.

2321: הם לא יכולים להפוך את הסעיף הזה.

מרגלית בוטרמן: התיקון מאפשר להם לקיים את הישיבה ביום המנוחה השבועי שלהם.

אני מתנגד לזה , יום מנוחה השבועי הוא יום מנוחה, הוא לא נתון לבחירה.

אם מחליטים במגזר הערבי שלא עושים ישיבות ביום שישי אז גם אם יבואו כל חברי מועצת העיר ויגידו שהם רוצים לקיים ישיבה ביום שישי, התקנון לא יכול לאפשר להם.

נורא פשוט.

אלא אם כן אתם חושבים שעירייה זה דבר פרטי שאפשר לעשות ישיבות מתי שרוצים.

אופיר פינס-פז: הבנו, ההערה התקבלה.

אחז בן ארי: אני מוחק את המלים "זולת אם הסכימו כל חברי המועצה".

בנימין כהן: לפי דעתי צריך, ובלבד שלא ביום המנוחה.

קריאה: יש את זה כבר.

אחז בן ארי: (ב) ישיבת המועצה תתחיל לא לפני השעה 18:00, זולת אם הסכימו כל חברי המועצה לשעה אחרת.

אופיר פינס-פז: גם לא אחרי.

אופיר פינס-פז: הסכמה של כולם זה בסדר.

אופיר פינס-פז: ישיבת המועצה לא תתחיל לא לפני ולא אחרי, אלא אם כן כולם הסכימו.

אופיר פינס-פז: חבר הכנסת מרגי, אני יוצא לכמה דקות תחליף אותי.

אחז בן ארי: חל מועד ישיבה בערב יום מנוחה או ביום מנוחה של חבר מחברי המועצה, תידחה הישיבה ליום ולשעה הקבועים בשבוע שלאחר מכן או למועד אחר שרוב חברי המועצה הסכימו עליו מראש ובכתב, למעט ברשות מקומית שלגביה חל סעיף קטן (א).

אחז בן ארי: את המלים "למעט ברשות מקומית" למחוק.

חנא סוייד: אני חושב שכל הסעיף מיותר אחרי התיקון שנעשה ב (א).

אחז בן ארי: "סעיף קטן זה לא יחול על מועד ישיבה שחל ביום המנוחה השבועי או בערב יום המנוחה השבועי של חבר מחברי המועצה אשר נקבע בהסכמת כל חברי המועצה כמועד הקבוע לישיבותיה של המועצה בהתאם לסעיף קטן (א)".

יעקב מרגי: מה זה יום מנוחה של חבר מועצה?

יעקב מרגי: אם ככה חבר הכנסת סוויד צודק, אחרי התיקון ב-(א), סעיף קטן (ג) מיותר.

חנא סוייד: לא תהיה ישיבה ערב יום מנוחה כי סעיף (א) כבר שלל את זה, אז למה לכתוב "אם חל מועד ישיבה בערב יום מנוחה"?

חנא סוייד: זה כבר לא רלוונטי.

עידו בן יצחק: אם קבעו ישיבה ליום רביעי, וזה נופל במקרה על ערב חג אז הסעיף הזה חל, אנחנו דוחים אותו.

זה סעיף חיוני.

למשל יום רביעי נופל בערב פסח.

יעקב מרגי: הוא לא מיותר.

אחז בן ארי: הסעיף החדש יהיה "חל מועד ישיבה בערב יום מנוחה או ביום מנוחה של חבר מחברי המועצה תידחה הישיבה ליום והשעה הקבועים בשבוע שלאחר מכן או למועד אחר שרוב חברי המועצה הסכימו עליו מראש ובכתב", בסעיף קטן זה יום מנוחה כמשמעותו בסעיף 18א'.

2321: באיזה מידה זה שונה מהמצב הקיים?

2321: אין בה שום חידוש

נועה בן אריה: לא שינינו את הסעיף.

נועה בן אריה: הדבר היחידי ששינינו בסעיף הזה זה את היום, מיום ה' ליום ד'.

עידו בן יצחק: הורדתם את הסעיף שקובע שישיבות הוועדה המקומית תכנון ובנייה יתקיימו באותו יום.

יעקב מרגי: למה אתה מוחק "קטן"

אחז בן ארי: בסעיף זה, זה נכון לגבי (א) ו-(ב).

אחז בן ארי: מבלי לגרוע מהאמור בסעיפים קטנים (א) עד (ג) וסעיף 4 לתקנון זה, רשאית מועצה להסכים, באמצעות כל חבריה מראש ובכתב, על מועד קיום ישיבה מסוימת במועד ובשעה אחרים מהמועד שנקבע ובתנאי שתקוים ישיבת מועצה מן המניין לפחות פעם אחת לכל חודש.

יעקב מרגי: מה זה בא לשריין?

2321: זה חידוש?

2321: זה לא היה?

מרגלית בוטרמן: ישיבה מסוימת אפשר לקבוע במועד ובשעה אחרים, אחרי שש או לפני שש, זה באופן כללי.

מרגלית בוטרמן: הסעיפים הראשונים, הסעיפים הראשונים דנו בהחלטה שישיבות המועצה יתקיימו ביום שלישי שעה 18:00, זו החלטה כללית, עכשיו החלטה ספציפית שהישיבה הזו היא ישיבה מסוימת מיוחדת.

יעקב מרגי: והיא לא מן המניין.

יעקב מרגי: לפי הסיפא, את מדברת על ישיבות שלא מן המניין.

נועה בן אריה: "ובלבד שתקוים ישיבת מועצה מן המניין לפחות פעם אחת בחודש".

אז זו ישיבה שלא מן המניין, כך נראה.

עידו בן יצחק: אם יש מועד קבוע לישיבה המועצה יכולה להסכים לקיים אותה במועד אחר, אבל שלא תקפוץ יותר מחודש.

נועה בן אריה: היא לא יכולה ליצור את התקדים, זה לא השינוי מכאן ולהבא.

אחז בן ארי: ביום שמתקיימת בו ישיבת מועצה שלא מן המניין, אפשר לקיים גם ישיבה מיוחדת כאמור בסעיף 57 לתקנון זה, ובלבד שהישיבה המיוחדת לא תחל לפני השעה 18:00 אלא אם כן הסכימו כל חברי המועצה על שעה אחרת".

2321: אבל אין הגבלה באיזה שעה אחר זה, זה יתקיים.

2321: הם יכולים לעשות בשעה 21:00 אחרי שהייתה ישיבה רגילה, לקבל החלטה לעשות ישיבה.

חנניה ויינברגר: לא יעשו בזמן משחק כדורגל.

נועה בן אריה: כשאתה תחום לישיבה שלא תחל לפני השעה 16:00 וישיבת מועצה צריכה להתחיל בשעה 18:00 אין מגוון אפשרויות.

יעקב מרגי: מהי הגדרה של ישיבה מיוחדת?

נועה בן אריה: היא מוסדרת בסעיף.

עידו בן יצחק: רציתי להעיר לגבי הסעיף הזה, בנוסח הקיים היום היה גם סעיף קטן שאמר שבמועד הקבוע לישיבות המועצה יתקיימו ישיבותיה של המועצה היושבת כוועדה מקומית לתכנון ובניה לפני ישיבות המועצה מן המניין אלא אם כן הסכימו אחרת מראש ¾ של כל חברי המועצה.

אחז בן ארי: השמטנו את זה.

עידו בן יצחק: אז האם אפשר להסביר את הרציונאל.

2321: אני חושב שזה לא יעיל.

2321: צריך לאפשר את הדבר הזה, עד שמכנסים חברי מועצה אפשר לעשות באותה הזדמנות גם ישיבה של מליאת ועדת בניין ערים.

חנניה ויינברגר: זה היה הרציונל, בהתחלה לא היה קשור אחד בשני.

2321: הוא אומר שמחקו את זה.

עידו בן יצחק: קודם זה היה חובה.

2321: הייתי מציע, שבכל זאת, לא חובה, זה רשות.

2321: מפני שאם זה נמחק, וקודם זה היה, יבואו ויפרשו שהמחוקק מחק את זה לחלוטין לכן אי אפשר לקיים ישיבה של ועדת בניין ערים.

נועה בן אריה: ועדת בניין ערים מתכנסת לפעמים בתדירות שונה לחלוטין וגבוהה בהרבה, ויש לה ועדות משנה שלה.

יעקב מרגי: אם אין סייגים אז למה להכניס את זה פה?

אחז בן ארי: אגב, התוספת הזו, עד כמה שאני זוכר, שצרפה את הישיבה של הוועדה המקומית, הייתה הצעת חוק פרטית, לא הייתה מחויבת במציאות.

אחז בן ארי: הוועדה המקומית זו ועדה מקומית יש לה סדר, אין לה סייגים.

יעקב מרגי: אז זה במקום.

נועה בן אריה: במידה מסוימת זה משרת את העירייה, להיות רחבה יותר.

אחז בן ארי: זה צריך להיות נדון בכלל בחוק התכנון והבניה.

אחז בן ארי: 6.

אחז בן ארי: שינוי מועד ישיבה.

אחז בן ארי: ראש עירייה רשאי, בהסכמת רוב חברי המועצה, לדחות ישיבה, לא יותר מפעם אחת, למועד אחר, והכול בתנאי שבאותו חודש תקוים ישיבה אחת לפחות ושלא יחלוף מועד שנקבע על פי דין לעניין שעל סדר יומה של הישיבה.

2321: איך זה מסתדר עם ההתחלה של 12 ישיבות?

נועה בן אריה: עדיין תהיה אחת לחודש ישיבה, אז זה מסתדר.

אחז בן ארי: יכול לדחות פעם אחת בתנאי שזה יהיה באותו חודש.

יעקב מרגי: והכול בתנאי שבאותו חודש תקוים ישיבה אחת לפחות.

חנניה ויינברגר: אז אם דוחים פירוש הדבר שלא מקיימים.

חנניה ויינברגר: השאלה היא אם שלושה רבעים מחברי המועצה לא יכולים לבקש דחייה, למה חוסר האיזון?

אחז בן ארי: ראש עירייה חייב לדחות ישיבה למועד אחר, לא יותר מפעם אחת ולתקופה שלא תעלה על שבוע ימים, אם שליש לפחות מחברי המועצה דרש זאת בכתב, חמישה ימים לפחות לפני מועד הישיבה.

יעקב מרגי: זו יוזמה של חברי המועצה.

חנניה ויינברגר: זה לא טוב, כי ראש העיר רשאי לזמן ישיבת מועצה יומיים לפני מועד הישיבה אז איך יכולים להיות לחבר מועצה חמישה ימים לפני זה?

חנא סוייד: זו ישיבה חודשית.

יעקב מרגי: שהם יודעים מראש את המועדים.

יעקב מרגי: המועצה מאפשרת מראש.

אחז בן ארי: הוראות סעיף 5(א) לתקנון זה לעניין ימי השבוע ושעות הישיבה יחולו גם על המועד הנדחה.

אחז בן ארי: 7.

אחז בן ארי: סמכות ראש עירייה.

אחז בן ארי: ראש עירייה רשאי לכנס ישיבה שלא מן המניין.

2321: היום, לפי עירייה שיש בה יושב ראש מועצה, את ההזמנות לכל ישיבה עושים שניהם יחד.

2321: ראש העירייה ויושב ראש המועצה.

2321: פה מוחקים בכלל את יושב ראש המועצה.

אחז בן ארי: 8.

אחז בן ארי: כינוס ישיבה.

אחז בן ארי: ראש עירייה יכנס ישיבה שלא מן המניין למועד שלא יהיה מאוחר משבעה ימים מהיום שהוגשה לו דרישה לכך בכתב, חתומה בידי שליש לפחות מחברי המועצה ומפרטת את סדר יומה והצעת החלטה לגביו.

אחז בן ארי: היה מועד הקבוע לישיבת המועצה בהתאם לסעיף 5 לתקנון זה, בתוך שבועיים ממועד הגשת הדרישה כאמור בסעיף קטן (א), רשאי ראש העירייה, במקום לכנס ישיבה שלא מן המניין כאמור בסעיף קטן (א), לכלול את ההצעות הנכללות בדרישה לכינוסה כסעיפים ראשוניים בסדר היום של הישיבה מן המניין הקרובה, זולת אם הייתה בהצעה לסדר היום העברה מכהונה של ראש העירייה או של סגן מסגניו, ובלבד שלא יפגע בהוראות הנוגעות למשלוח חומר לישיבה.

יעקב מרגי: אם אני וחלק מחברי המועצה הגשנו בקשה לכינוס ישיבה שלא מן המניין, על סדר היום, מצב הניקיון בעיר.

יעקב מרגי: ראש העיר ראה את הבקשה, נפלה לו ישיבה מן המניין באותו זמן והוא מחליט על הנושא הזה.

אחז בן ארי: אם זה תוך שבועיים, הוא מאחד את שתי הישיבות.

אחז בן ארי: מבלי לגרוע מהאמור בסעיף קטן (ב), לא תכונס ישיבה שלא מן המניין יותר מפעם אחת בכל חודש אלא אם כן הוגשה דרישה מיוחדת בכתב חתומה בידי שני שלישים לפחות מחברי המועצה.

אופיר פינס-פז: מה זה משנה את הסטטוס?

נועה בן אריה: שניתן להוסיף עוד ישיבות שאינן מן המניין על פי דרישה.

חנניה ויינברגר: קודם לא הייתה מגבלה.

יעקב מרגי: הכנסת מגבלה קודם.

נועה בן אריה: לשם האיזון של הכנסת המגבלה סברנו שיש מקום להכניס סעיף שמאפשר להגיש בקשה לכינוס ישיבות נוספות שאינן מן המניין בנוסף למגבלות.

אופיר פינס-פז: למה לא רוב מוחלט 51%?

יעקב מרגי: מי שחווה מועצות מקומיות, קח את קריית אונו, זה סתם הטרדה.

אופיר פינס-פז: שני שליש.

אחז בן ארי: זה על הישיבה השנייה ואילך.

אופיר פינס-פז: יש ישיבה אחת מן המניין, ישיבה אחת לא מן המניין, ועוד אופציה לישיבה נוספת שלא מן המניין.

אופיר פינס-פז: לא נהפוך את מועצת העיר לקרקס.

2321: לא להפוך אותה לשלטון יחיד של ראש העירייה, זה הצד השני, זה מה שקיים.

אופיר פינס-פז: המחוקק יחליט שראש עיר אי אפשר להדיח.

אופיר פינס-פז: אם אי אפשר היה להדיח ראש ממשלה היה בכנסת שלטון יחיד, 120 איש היו עושים רק מה שאדם אחד אומר.

2321: בין להדיח ובין לקבוע לו נוהל שינהג בדמוקרטיה אלו שני דברים שונים.

אחז בן ארי: 9.

אחז בן ארי: ישיבה שלא מן המניין על פי הוראת השר.

אחז בן ארי: נדרש כינוסה של ישיבה שלא מן המניין, וראש העירייה לא כינס את המועצה תוך שבעה ימים כאמור בסעיף 8(א) לתקנון זה, ולא נהג לפי סעיף קטן (ב) שבסעיף האמור, ייכנס הממונה את המועצה לישיבה במועד שיקבע, כונסה הישיבה, היא תיפתח על ידי זקן חברי המועצה הנוכחי, כאמור בסעיף 30(ב).

אופיר פינס-פז: אני לא מקבל.

אופיר פינס-פז: יכנס הממונה את המועצה לישיבה לאלתר, לא במועד שייקבע.

אופיר פינס-פז: הביטוי לאלתר הוא מיידי.

אופיר פינס-פז: אבל אם כתוב שבתוך שבעה ימים, זה יכול להיות שמונה ימים, תשעה ימים, עשרה ימים, זה לא יכול להיות מאה ימים.

מרגלית בוטרמן: אולי שבעה ימים, כמו בנוסח הקודם.

אופיר פינס-פז: בסדר, אבל אי אפשר במועד שייקבע, זה לא יקרה.

אופיר פינס-פז: אם עובדים לפי התקנון וראש עיר מסרב לעמוד בתקנון , אין לו פרסים.

אופיר פינס-פז: הממונה יקבע את הישיבה לאלתר.

נועה בן אריה: אני לא מתווכחת על העיקרון, הקביעה של הימים יכולה להיות בעייתית כשמדובר בנושאים מיוחדים שבהם התקנה קובעת אחרת.

נועה בן אריה: לפעמים היא קובעת שבעה ימים, שמונה ימים, בעניינים מיוחדים היא קובעת זימון של עשרה ימים מראש, כמו למשל בתקציבים דוחות כספיים או ביקרות, אלה דברים שהתקנה קובעת את זה.

אופיר פינס-פז: הישיבה תיקבע תוך 48 שעות אלא אם כן התקנה קבעה אחרת.

אופיר פינס-פז: כי התקנה מעל התקנון.

אחז בן ארי: אנחנו מדברים על האיחור, תוך שבעה ימים זה בסדר.

יעקב מרגי: אם הממונה מזמין הכול מתחיל מחדש.

יעקב מרגי: מה זה יכנס?

יעקב מרגי: הוא המזמן.

אופיר פינס-פז: מה סוכם?

מרגלית בוטרמן: תוך שבעה ימים זולת תיקבע תקנה אחרת.

מרגלית בוטרמן: אפשר לכתוב לאלתר.

אופיר פינס-פז: תוך 72 שעות, לא נספר על פי שום פקודה.

אופיר פינס-פז: תוך שלושה ימי עבודה זה בסדר גמור.

חנניה ויינברגר: ישנן עיריות שיש להם יושב ראש.

חנניה ויינברגר: יש עיריות, 21 חברי מועצה, ויש להם יושב ראש מועצה לא רק ראש עיר.

חנניה ויינברגר: אולי להוסיף יושב ראש מועצה או זקן חברי המועצה.

2321: צריך לדון על הדבר הזה מה התפקיד של יושב ראש.

חנניה ויינברגר: הוא מנהל את הישיבה, פה מוחקים אותו.

אופיר פינס-פז: הוא ברור וממוקד.

נועה בן אריה: סמכויות היושב ראש מצויות בסעיף 34.

2321: כדי שאנחנו נדע, היינו צריכים קודם כל לדעת מה אתם רוצים לעשות עם יושב ראש מועצה, מדוע לא לקחת אפילו מועצה קטנה עם יושב ראש מועצה?

אופיר פינס-פז: אם אתם רוצים שיצא משהו, תן לי לעבוד בסדר שלי, אני לא מסכם כלום.

2321: אני לא יכול למנוע את זה.

2321: הייתי אומר לך לעצור מסיבה אחרת.

2321: אתה יושב ראש, ישבתי פה 15 שנה ואני יודע את סדרי העבודה.

2321: אני בסך הכול חבר מועצה.

אופיר פינס-פז: אני רוצה לשפר את כלי העבודה שלך.

2321: לעת עתה הרענו לערבות הדמוקרטית של המועצה בישיבה הזו בצורה משמעותית.

2321: ראש העירייה חודר יותר ויותר לכל ניהול המועצה ולכל פעולותיה, כל האווירה היא כזאת.

אופיר פינס-פז: אווירה זה דבר אחד ופרטים זה דבר אחר, ברמת הפרטים אני מוכן להתווכח כי לפי דעתי שיפרנו.

אחז בן ארי: בפרט שהוא יושב ראש המועצה, ל-21.

נועה בן אריה: פרט ל- 21 ולא מחקנו את ההוראה.

2321: אבל פה אפשר להוסיף אותו.

נועה בן אריה: לא הגענו לשם.

אופיר פינס-פז: אני רוצה להמשיך על פי הסדר שכתוב בתקנון.

אחז בן ארי: 10 ימים ושעות של ישיבה שלא מן המניין.

אחז בן ארי: סעיף 5 לעניין ימי השבוע ושעות הישיבה יחול על ישיבה שזומנה לפי פרק זה.

אחז בן ארי: פרק רביעי: זימון ישיבות.

אחז בן ארי: 11 משלוח הזמנות.

אחז בן ארי: רכז ישיבות המועצה יחתום על הזמנות ישיבות המועצה ויהיה אחראי למסירתן אולם על הזמנה לישיבות שכינס הממונה לפי סעיף 9...

אופיר פינס-פז: אני מציע שלא נקרא לא "רכז", "מרכז" שם יותר מוצלח.

אחז בן ארי: מרכז ישיבות המועצה יחתום על הזמנות המועצה ויהיה אחראי למסירתן, אולם על הזמנה לישיבות שכינס הממונה לפי סעיף 9, יחתום הממונה או מי שהוא מונה על ידו, הזמנות כאמור ימסרו למרכז ישיבות המועצה והוא יהיה אחראי על מסירתן.

אחז בן ארי: 12.

אחז בן ארי: תוכן ההזמנה בהזמנה לישיבה יצוין – אם הישיבה היא מן המניין או שלא מן המניין.

אחז בן ארי: את היום, השעה והמקום של הישיבה.

אחז בן ארי: את סדר היום על סעיפיו לפי סדר הדיון שבהם או את ההצעה לסדר היום – לפי העניין.

אחז בן ארי: בישיבה שידונו בה בתקציב, בתשלומי חובה או בחוקי עזר – טיוטה של הצעות עם דברי ההסבר.

אחז בן ארי: בישיבה שכונסה לפי דרישה של שליש לפחות מחברי המועצה – הצעת החלטה לגבי סדר היום.

אחז בן ארי: מבלי לגרוע מהאמור בסעיף קטן (א) (4) ו-(5) להזמנה יצורפו, ככל האפשר, נוסח הצעות החלטה ודברי הסבר, המלצת ועדות המועצה שעסקו בנושא שעל סדר היום וכן כל חוות דעת של גורם מקצועי שהגשתה דרושה על פי דין.

דוד אזולאי: מתי יהיה זימון לישיבת המועצה?

אחז בן ארי: זה מוסדר.

אחז בן ארי: היום אין חובה לצרף הצעות החלטה בדברי הסבר, די בכך שעניין סדר היום וכל היתר נעשה במועצה.

חנניה ויינברגר: כאשר חבר מועצה מציע, אז הוא צריך את ההחלטה.

דוד אזולאי: כשאתה מתכוון גם על המלצת ועדות המועצה שעסקו בנושא, אתה מתכוון גם לוועדת ההנהלה.

אחז בן ארי: ועדת כספים, ועדת ההנהלה, מי שמביא להחלטות המועצה.

דוד אזולאי: ההנהלה מכינה את הפרוטוקול, והיא מגישה אותו.

חנניה ויינברגר: פרוטוקול ההנהלה אף פעם לא מובא למועצה.

דוד אזולאי: אני רוצה להסביר את הסעיף בעמוד 4 12 (ב).

דוד אזולאי: מה שקורה בדרך כלל, יש ישיבת ועדת הנהלה, ועדת הנהלה מכינה פרוטוקול, מקבלת החלטות ולמעשה אתה בא לישיבת מועצה ואתה מאשר או לא מאשר את פרוטוקול ההנהלה.

דוד אזולאי: נקרא לילד בשמו, הנהלה זו קואליציה שקובעת את סדר היום.

דוד אזולאי: פה זה לא מובא.

דוד אזולאי: למעשה צריכים להביא גם את אותו פרוטוקול, לכן אני שואל, האם כשאתה מדבר על ועדות המועצה, האם זה כולל את ההנהלה?

אופיר פינס-פז: ודאי, ועדות ועדת הנהלה זה ועדת מועצה.

דוד אזולאי: זו השאלה.

2321: ודאי.

אופיר פינס-פז: למה אתה מבדיל אותה מוועדות האחרות?

חנניה ויינברגר: זו ועדת רשות.

דוד אזולאי: מפני שהיא ועדת רשות, ועדת כספים היא ועדת חובה.

2321: ועדת הנכסים בתל-אביב, שהיא גם ועדת רשות כבר 30 שנה מביאים את כל ההחלטות לאישור.

אופיר פינס-פז: למען הסר ספק, שיהיה כתוב ועדות חובה ורשות.

אופיר פינס-פז: ברגע שלחבר כנסת אזולאי היה ספק, כדאי שיהיה רשום.

אופיר פינס-פז: עובדה שזה שלא חוק, זה תקנון.

אופיר פינס-פז: בתקנון אפשר להבהיר בצורה יותר מסודרת מאשר בחוק.

אחז בן ארי: 13.

אחז בן ארי: מסירת הזמנות.

אחז בן ארי: הזמנה לישיבה תימסר לכל אחד מחברי המועצה 48 שעות לפחות לפני תחילת הישיבה, אולם בהסכמת כל חברי המועצה אפשר לקיים ישיבה גם בהודעה שתימסר תוך זמן קצר יותר.

אחז בן ארי: אני רוצה לומר שיש פה שינוי של המצב הקיים, היום מותר בהודעה של 36 שעות וימי מנוחה נכללים בתוך ה-36 שעות.

חנניה ויינברגר: מי מוסר את ההודעה, חבר מועצה?

אופיר פינס-פז: הזמנה לישיבה תימסר על ידי מרכז המועצה.

חנניה ויינברגר: אני מתעקש על הסיפא, מי ימסור את ההודעה.

חנניה ויינברגר: אם אני מבקש להעלות נושא מסוים לדיון, כרגע אני לא יכול.

חנניה ויינברגר: פה נותנים אופציה בזמן הישיבה - - -

אחז בן ארי: עוד לא הגענו לזה.

דוד אזולאי: כשאתה אומר "בהסכמת כל חברי המועצה" אם אחד מתנגד אז אי אפשר לכנס את המועצה.

דוד אזולאי: .

אופיר פינס-פז: אי אפשר תוך פחות מ-48 שעות.

אחז בן ארי: הזמנה לישיבה שידונו בה בתקציב, בתשלומי חובה או בחוק עזר יימסר לחבר המועצה עשרה ימים לפחות לפני יום הישיבה.

אחז בן ארי: מסירת הזמנה תהא כדין אם ההזמנה נמסרה לחבר המועצה אישית או אם נמסרה במעונו לאחד מבני משפחתו מבוגרים הגרים אתו, או אם נמסרה כפי שחבר מועצה ביקש בכתב ממרכז ישיבות המועצה, לא ניתן למסור את ההזמנה כאמור, בשקידה סבירה, תהא המסירה כדין אם הושמה בתוך תיבת הדואר במעונו של חבר המועצה.

אחז בן ארי: לעניין סעיף זה, ימי המנוחה או ימים שבהם משרדי העירייה סגורים, לא יבואו במניין הימים.

אופיר פינס-פז: אני מציע שאם כותבים את זה, אז זה יהיה לעניין כל התקנון הזה.

אחז בן ארי: נציין זאת.

חנניה ויינברגר: עד היום, דו"ח מבקר המדינה ודו"ח מבקר משרד הפנים זה עשרה ימים לפני, לפי סעיף (ב) אין צורך בעשרה ימים.

חנניה ויינברגר: אם כך, כדאי להוסיף את דוחות הביקורת.

נועה בן אריה: זה קיים ב- 56.

חנניה ויינברגר: אם זה קיים אז בסדר, חבל להפריד.

אחז בן ארי: אלו דיונים מיוחדים.

חנניה ויינברגר: תקציב זה גם מיוחד.

דוד אזולאי: לגבי סעיף (ג) כשאתה מדבר על מסירת ההזמנה- בצירוף כל החומר הנדרש לדיון.

אחז בן ארי: עם כל הצרופות.

אחז בן ארי: 14.

אחז בן ארי: מען למסירת ההזמנה.

אחז בן ארי: הזמנות לישיבות יימסרו לפי מעניהם של חברי המועצה שפורסמו ברשימת המועמדים למועצה או לראש הרשות, ובמועצה ממונה לפי המען האחרון הרשום במרשם האוכלוסין, ואם מסר חבר המועצה בכתב מען אחר בתחום הרשות המקומית למרכז הישיבות המועצה- לפי אותו מען.

עידו בן יצחק: שאלה לגבי העניין הזה, לפי חוק עדכון כתובת אתם אמורים לקבל את המידע ממשרד הפנים לגבי כל חילופי הכתובות, זה לא עונה לכם בעניין הזה?

אופיר פינס-פז: למה ללכת למשרד הפנים?

עידו בן יצחק: הם לא צריכים ללכת כי משרד הפנים מעביר להם.

מרגלית בוטרמן: יש מסמכים של הבחירות שבהם כל אחד ממלא את הכתובת שלו.

נועה בן אריה: יש הוראה יותר עדכנית, אחת לתקופה מחויבים לקבל מהמרשם את עדכון הכתובות לפי הנוהל הרשום.

נועה בן אריה: הוא שואל למה לא לעבוד לפי חוק עדכון כתובות.

אחז בן ארי: לפי המען האחרון הרשום במרשם האוכלוסין.

נועה בן אריה: אפשר להפוך את הסדר של הסעיף.

אחז בן ארי: לפי המען האחרון הרשום במרשם האוכלוסין, ואם מסר... 15.

אחז בן ארי: פגם במסירת ההזמנה.

אחז בן ארי: חבר מועצה הטוען שקיבל הזמנה שלא כדין, חייב להעלותה בפני היועץ המשפטי לעירייה מייד עם היוודע לו על הפגם במסירת ההזמנה, היועץ המשפטי לעירייה ייתן את חוות דעתו בסמוך, ככל האפשר להעלאת הטענה.

2321: ומה התוצאה?

חנניה ויינברגר: מה הסנקציה.

אופיר פינס-פז: חוות דעת היועץ המשפטי של העירייה תחייב את מרכז ישיבות המועצה.

2321: נקבל חוות דעת ויעשו אחרת.

אחז בן ארי: בחוק העיריות נכנסת הוראה שחוות הדעת של היועץ מחייבות.

אופיר פינס-פז: אז נכניס את זה לפה.

2321: נכניס לפה, אז יהיה לפחות הגיון מסוים.

אחז בן ארי: זה לא הדבר היחיד אגב.

אופיר פינס-פז: מה לעשות?

אופיר פינס-פז: אתם מפחדים לעבור את המים?

אופיר פינס-פז: המים קרים?

נועה בן אריה: זה מאוד בעייתי.

אופיר פינס-פז: תמיד תוכלו למשוך את התקנות לפני אישורם, זו זכותכם, לא נכפה עליכם שום דבר.

עידו בן יצחק: לפני שלוש שנים ישבה פה בוועדה הצעת חוק של חבר הכנסת חמי דורון, בעניין זימון בעלי תפקידים של עובדים שהמועצה קבעה שהנושא נדון עליהם ועובדים שעובדים באופן ישיר תחת ראש עירייה או מנכ"ל, הסעיף הזה הושמט מפה.

אחז בן ארי: זה מופיע בפקודת העיריות.

מרגלית בוטרמן: חבר כנסת לא יכול להיות בתקנון.

נועה בן אריה: התיקון שנעשה, נעשה בפקודת העיריות.

אופיר פינס-פז: זה לא כרגע, תביא את הנושא הזה בפעם הבאה, למה זה מתקשר לזה?

עידו בן יצחק: כי זה סעיף שהיה בפרק הזה בתקנון הקודם, סעיף 16 (א).

חנניה ויינברגר: התקנון לא בא לבטל את החוק.

עידו בן יצחק: בתיקון החקיקה תיקנו את התקנון.

אחז בן ארי: לגבי היועץ המשפטי, יש הוראה בחוק הייעוץ המשפטי שמחייב להזמין אותו לכל ישיבה.

חנניה ויינברגר: הוא או נציגו.

אחז בן ארי: לגבי הגזבר גם.

אופיר פינס-פז: אני לא משמיט את הסעיף הזה.

אופיר פינס-פז: נוסיף את הסעיף הזה.

אופיר פינס-פז: זו התקדמות.

אופיר פינס-פז: עכשיו אני מתחיל לחשוב שוירשובסקי צודק.

אופיר פינס-פז: אני נותן בכם אמון, רוצים ללכת קדימה, לא אחורה.

אחז בן ארי: אלו דברים מובנים מאליהם.

אופיר פינס-פז: אז נכניס את המובן מאליו.

2321: את התיקון של היועץ דאגתי שיביאו לכאן ב- 75, אני מכיר את זה.

2321: יש פה חוסר איזון מוחלט.

אופיר פינס-פז: בשביל זה יש כנסת ובשביל זה הדברים מתאזנים תוך כדי ישיבה.

דוד אזולאי: זה צעד טוב.

אופיר פינס-פז: הלאה, פומביות הדיונים.

אחז בן ארי: פרק חמישי: פומביות הדיונים.

אחז בן ארי: 16 פומביות הדיון וסייגיו.

אחז בן ארי: ישיבות מועצה יהיו פומביות, למעט ישיבה שראש העירייה הורה על קיומה, כולה או מקצתה, בדלתיים סגורות לאחר שראה כי טעמים של ביטחון המדינה או טעמים שבצנעת הפרט מחייבים לעשות כן.

2321: ראש העירייה קובע מה זה ביטחון המדינה?

2321: זה התמצית של כל הגישה, הוא קובע.

אופיר פינס-פז: אחז, זה נשמע לי מעט אנכרוניסטי.

אופיר פינס-פז: אני רוצה להציע שזה ייקבע בהתאם לחוות דעת , יכול להיות של יועץ משפטי, כי צנעת הפרט זה ודאי יועץ משפטי.

אופיר פינס-פז: בטחון המדינה, כמה זה יכול להיות.

2321: גם שלא יהיה לבד בהחלטה.

אופיר פינס-פז: חוות דעת של יועץ משפטי שתובא בפני ראש העיר, זה לפחות גלוי, שחברי העירייה יראו את חוות הדעת.

אופיר פינס-פז: למשל בקרית ים, רפא"ל, זה אולי ביטחון המדינה.

דוד אזולאי: אם לשלם ארנונה או לא לשלם.

אופיר פינס-פז: בעכו כל ישיבה היא ביטחון המדינה, כי יכול להיות שנפוליאון יחזור.

דוד אזולאי: החשש הגדול שלי, שהקבינט הביטחוני יפסיק להתכנס.

אופיר פינס-פז: אני מקבל את הסעיף הזה אבל אני מציע להפוך אותו לסעיף יותר מודרני.

אופיר פינס-פז: לכן זו לא סמכות דרקונית של ראש עיר אלא חוות דעת של יועץ משפטי שתונח בפני חברי המועצה וראש העיר יעביר כהחלטה, בהנחה שזה מתקבל על הדעת.

חנניה ויינברגר: צנעת הפרט זה משהו מסוכן.

חנניה ויינברגר: אני אראה לך דוח מבקר משרד הפנים על הפרש של 9,000 שקלים שאמרו לי שזו צנעת הפרט, פרשנות אין סופית.

אופיר פינס-פז: על פי חוות דעת של היועץ המשפטי לעירייה.

דוד אזולאי: לגבי הסעיף ביטחון המדינה, תנו לי דוגמה לזה.

עידו בן יצחק: עיריית אריאל, דנה בנושא של תיאום מצבה על הבטחת הישוב.

אחז בן ארי: או פירוט מתקנים ביטחוניים.

דוד אזולאי: ואז המועצה תתכנס בדלתיים סגורות?

חנניה ויינברגר: צנעת הפרט זה גם ביקור הנשיא.

נועה בן אריה: היה דיון שלם סביב הנושא של מקומות האימונים, לכן זה יכול להיות עניין של ביטחון.

2321: הייתי אומר שחוות דעת היועץ המשפטי זה לא מספיק.

2321: אם אתה רוצה חוות דעת הייתי אומר חוות דעת של היועץ המשפטי, מבקר העירייה והמנכ"ל, אם יש מנכ"ל.

אופיר פינס-פז: למה זה קשור למבקר העירייה?

2321: הוא עוסק בכל מיני תלונות שמוגשות לעירייה, הוא מכיר את הדברים לא פחות מהיועץ המשפטי, לא הייתי רוצה להטיל על כתפי היועץ המשפטי גם להגן על...

2321: כי יכולים לתקוף אותו על הדבר הזה.

2321: לי נראה שאם בכלל צריך את הסעיף הזה של ביטחון המדינה, אז זה צריך להיות יותר בקבוצה יותר רצינית מאשר היועץ המשפטי, עם כל הכבוד ליועץ המשפטי שאני מכיר את תפקידו.

מרגלית בוטרמן: תפקידו של המבקר הוא לבקר לכן הוא לא יכול להיות גורם מבצע או מאשר, זה נוגד את הגישה שלנו.

אופיר פינס-פז: מרדכי, אני חושב שפה אתה הולך לכיוון לא נכון.

אופיר פינס-פז: המבקר לא יכול להיות גורם מבצע, הוא מבקר את הכול, גם את היועץ המשפטי, הוא לא צריך להיות שותף להחלטות אלה.

אחז בן ארי: ההצעה היא שראש העירייה יסגור דלתיים לפי חוות דעת של היועץ המשפטי והחלטת מועצה.

אופיר פינס-פז: חוות דעת של היועץ המשפטי לעירייה.

אופיר פינס-פז: אני לא בטוח שגם המנכ"ל.

אחז בן ארי: לעניין סעיף זה יראו ישיבת מועצה פומבית, גם אם הוקרנה על מסך בפני קהל שמחוץ לאולם הישיבות שמתקיימת בו הישיבה.

אחז בן ארי: לא יגלה אדם דבר מדיוני ישיבה שהתנהלה בדלתיים סגורות למי שאינו חבר מועצה, אלא אם כן הדבר דרוש לצורך ביצוע החלטות המועצה.

2321: יש לזה סנקציות?

דוד אזולאי: אדוני היושב ראש הסעיף הזה מיותר.

שרה מרום-גולן: במיוחד שהתקשורת עדה בפני מה שכתוב פה.

נועה בן אריה: אל תלכו כל כך רחוק.

מרגלית בוטרמן: זה אי ביצוע הוראת חוק, אם אדם, נפגעה פרטיותו כי הייתה הדלפה, הוא יוכל לתבוע בעניין הזה, אם זה ביטחון מדינה אז רשויות הצבא והמדינה ימצאו את הדרך לפעול נגדו.

מרגלית בוטרמן: אני לא חושבת שיש פה מקום להטיל על ראש הרשות כנגד ראש מועצה, לדרוש איזשהו הליך משפטי כנגד חבר מועצה, בגין זה שהוא הדליף מישיבה שראש הרשות דרש שתהיה סגורה.

דוד אזולאי: זה מיותר, לא צריך את הסעיף הזה במיוחד שאין בו סנקציה.

דוד אזולאי: אם הוא חשוב אז שתהיה סנקציה.

אחז בן ארי: זה עניין נורמטיבי, מזכירים לחברי המועצה שאם זו ישיבה סגורה צריך גם פה סגור.

דוד אזולאי: אם זה חשוב אז שתהיה סנקציה, אם זה לא חשוב אני טוען שזה מיותר.

דוד אזולאי: אי אפשר לעמוד בזה.

דוד אזולאי: בקבינט הביטחוני יוצאים הדלפות.

אופיר פינס-פז: על פי בקשתו של חבר הכנסת אזולאי אנחנו נאלצים למחוק את הסעיף.

אופיר פינס-פז: ישיבה סגורה זו ישיבה בלי תקשורת.

אופיר פינס-פז: יש לזה חשיבות.

אופיר פינס-פז: ועדת חוץ וביטחון היא בלי תקשורת וזה לא אומר שאי אפשר לדבר, אם זה יהיה במתכונת של ועדת חוץ וביטחון זה מספיק טוב?

2321: אני יכול להגיד לך שמאז 1965 לא הייתה ישיבה סגורה בעיריית תל-אביב.

אחז בן ארי: 18.

אחז בן ארי: מקום הישיבות.

אחז בן ארי: הישיבות יתקיימו במשרדי העירייה, זולת אם המועצה החליטה אחרת לפי הצעת ראש העירייה.

אחז בן ארי: ראש עירייה רשאי להחליט על קיומה של ישיבה פלונית במקום אחר אם הדבר דרוש מטעמי ריבוי משתתפים או חגיגיות.

אחז בן ארי: 19.

אחז בן ארי: מניין חוקי.

אחז בן ארי: מנין חוקי בישיבה הוא רוב חברי המועצה.

אחז בן ארי: 20.

אחז בן ארי: היעדר מניין חוקי.

אחז בן ארי: לא היה מנין חוקי בישיבת המועצה, בחלוף חצי שעה מהמועד שאליו זומנה בו הישיבה, יהווה שליש מחברי המועצה מנין חוקי.

אחז בן ארי: לא נכחו שליש מחברי המועצה בתום מחצית השעה כאמור, תידחה הישיבה בשבוע, באותו יום ובאותה שעה, ובמועד זה יהוו שלושה מחברי המועצה מנין חוקי, לא נכחו שלושה מחברי המועצה בתום מחצית השעה, תידחה הישיבה בשבוע, באותו יום ובאותה השעה, ובמועד זה יהווה כל מספר חברי המועצה מנין חוקי.

אחז בן ארי: הזימון לישיבה הנדחית ייעשה בידי מרכז ישיבות המועצה יום למחרת המועד המקורי.

אחז בן ארי: סעיף 5 (ב) ו-(ג) לתקנון זה לעניין ימי השובע ושעות הישיבה יחול גם על ישיבה נדחית לפי סעיף זה.

אחז בן ארי: 21.

אחז בן ארי: התמעטות משתתפים.

אחז בן ארי: נפתחה ישיבה כדין לפי סעיף 19 לתקנון זה, יהא המשך הישיבה כדין כל עוד משתתפים בה שלושה מחברי המועצה.

אחז בן ארי: סעיף זה לא יחול על ישיבה נדחית לפי הסיפה של סעיף 20 (א).

אחז בן ארי: פרק זה יחול, בשינויים המחויבים, גם על ועדות המועצה זולת אם המועצה החליטה אחרת.

2321: אני בא ממועצה גדולה כמו תל אביב וירושלים, 31 חברי מועצה, פתאום, בקונסטלציה מסוימת, שלושה חברי מועצה יכולים להיות, אז אני יכול להגיד, כחבר כנסת לשעבר שהייתי סגן יושב ראש וניהלתי את מליאת הכנסת עם שני חברי כנסת.

2321: הייתי רוצה בכל זאת שיתקיים דיון איך אתם רואים את מעמדה של המועצה.

2321: האם אתם חושבים שמועצת עיריית תל-אביב ירושלים חיפה או טבריה תקבל החלטות ברוב של שלושה אנשים?

2321: זה נראה לי דיון מאד עקרוני.

אופיר פינס-פז: בכנסת שלנו, בוועדה הזו, אני יכול לבד לקבל את כל ההחלטות וטוב שכך כי אחרת לא היינו יכולים לקבל שום החלטה.

2321: על זה החליטה התבונה המחוקקת מקדמא דנן.

אופיר פינס-פז: מה גם שהשקיפות פה הרבה יותר גדולה.

2321: במועצת עירייה, שמתכנסת פעם בחודש.

2321: ..

אופיר פינס-פז: זה לא אותו דבר, אתה צודק.

אופיר פינס-פז: מה מפריע לך?

2321: דבר ראשון מפריע לי שאפשר לפתוח ישיבה עם קוורום של חצי.

אחז בן ארי: היום זה שליש.

אופיר פינס-פז: מה המצב נכון להיום?

אחז בן ארי: היום, אם זומנה ישיבה ולא היה מניין חוקי, ומניין חוקי זה רוב חברי המועצה.

אחז בן ארי: אין הגבלה של זמן מתי אתה עובר למצב השני.

אחז בן ארי: דבר ראשון, תידחה הישיבה בשלושה ימים, כך במצב הקיים.

אחז בן ארי: במצב היום, אם לא היה מנין חוקי בישיבת המועצה, תידחה הישיבה לשלושה ימים.

אחז בן ארי: לא היה במועד זה מניין חוקי, תידחה הישיבה שוב ליומיים, במועד זה יהווה שליש מחברי המועצה מניין חוקי לכל עניין שנכלל בסדר היום.

אחז בן ארי: פה עשינו כמה דברים, קודם כל הגבלנו את השעה, כמה זמן צריך לעבור ממועד אחד לשני, חצי שעה.

אחז בן ארי: דבר שני שעשינו, למשהו שהוא די נפוץ ברשויות מקומיות ולא מעטות חוטאות בכך, שחברי מועצה מטרפדים את עבודת המועצה על ידי כך שהם לא באים, מתפוגגים, אין קוורום ואי אפשר לקבל שום החלטה.

אחז בן ארי: הסעיף הזה לא יחול במקום שצריך רוב מיוחד, למשל בעסקאות מקרקעין צריך רוב.

אחז בן ארי: אבל כל ההחלטות האחרות שהן יותר טריוויאליות לצורך העניין, יכול להיות גם רוב, התרופה לכך שחברי המועצה יופיעו, יישבו במועצה.

נועה בן אריה: אולי כשזה התיישב יחד עם השכר לחברי המועצה עבור ישיבות, זה ממילא יביא את חברי המועצה.

אופיר פינס-פז: בחוק, שלא יהיה ספק, מי שלא יישב 80% או 70% מהישיבה, רק יבוא וילך ...

אחז בן ארי: זה כתוב.

דוד אזולאי: לגבי העניין הזה של נוכחות, כשמנסים לעשות השוואה לכנסת, אני חושב שאי אפשר לעשות את ההשוואה.

דוד אזולאי: בכנסת השקיפות רבה מאוד, האופציות גדולות ויש כל מיני אפשרויות שקיימות לחברי הכנסת אם לא היו בדיון כזה או אחר.

דוד אזולאי: בניגוד לכך, במועצה, חבר מועצה שהוא איש אופוזיציה, הדבר היחיד שיש לו זה אותה מליאה.

אופיר פינס-פז: פה הבעיה אחרת, אתה יכול לטרפד באי הגעתך, זה דבר נפסד, דבר שאסור לעשות אותו.

דוד אזולאי: קח מועצה שהיא תשעה חברים, שלושה זה שליש.

דוד אזולאי: קח מועצה כמו תל-אביב חיפה או ירושלים, עם 31 חברים , זה נראה לך נורמאלי ששלושה חברי מועצת העיר יקבלו החלטה?

מרגלית בוטרמן: זה מועד קבוע וידוע לחברים.

אופיר פינס-פז: בעיריית תל אביב תמיד יבואו 10 או 15.

דוד אזולאי: אז תקבע שליש, אם זה שליש נראה לי סביר מאוד.

אופיר פינס-פז: אפשר לקבוע שליש?

דוד אזולאי: כשאתה יוצא מתוך נקודת הנחה שיש לך קואליציה.

דוד אזולאי: ..

אופיר פינס-פז: אבל הם נמצאים.

נועה בן אריה: אתה לא יכול.

אחז בן ארי: נעשה הפוך, קואליציה זה בסדר.

אחז בן ארי: האופוזיציה רוצה להעלות נושא, חברי הקואליציה הולכים, אין ישיבה.

אופיר פינס-פז: כמה זה עירייה עם הכי מעט חברי מועצה?

עידו בן יצחק: תשעה חברים

אופיר פינס-פז: עירייה לא מועצה.

אופיר פינס-פז: עדין תשעה.

אופיר פינס-פז: נעשה שלושה חברים עד 15, וחמישה או שבעה מעל 15.

דוד אזולאי: אז תקבע שיהיו חמישה חברים מעל 20 חברי מועצה.

אופיר פינס-פז: מ-17 ומעלה חמישה.

עידו בן יצחק: התחולה של ההוראות האלה על ועדות המועצה עלולה לעורר בעיות.

עידו בן יצחק: בוועדות המועצה חברים גם אנשים שאינם חברי מועצה וכך יכול להיווצר מצב, נניח ועדת ביטחון, שלושת הנציגים שיישארו שם אחרי שדחו את הישיבה שבועיים, הם נציג שר הביטחון, נציג שר החינוך ונציג שר המשטרה ושלושת האנשים האלה יקבעו למועצה בענייני ביטחון.

אופיר פינס-פז: מה המצב החוקי היום?

עידו בן יצחק: כיום אין הוראות בעניין הזה וכל מועצה קובעת.

אופיר פינס-פז: עניין ועדות המועצה זה דבר חשוב לא כבדרך אגב.

אופיר פינס-פז: לישיבה הבאה אני מבקש ממך אחז, סעיף על ועדות המועצות, לא נחיל את זה אוטומטית, אין דין ועדה כדין מליאה, יש מורכבות של ועדות חובה וועדות רשות.

אופיר פינס-פז: אני מבקש סעיף נוכחות בתהליך קבלת החלטות בוועדות המועצה.

דוד אזולאי: יש עוד סעיף קטן שאתה הארת אותו, סעיף 21 (א), ההערה שלך של חמישה חברי מועצה יחול גם פה.

אופיר פינס-פז: בסדר.

אופיר פינס-פז: נמשיך בישיבה אחרת שמנהלת הוועדה תקבע.

אופיר פינס-פז: תודה לכולם, הישיבה נעולה.